Pa handig seun oor ná hy Randfontein-leerling vermoorDie pa van ŉ 17-jarige seun wat glo Maandag ŉ leerling by sy skool in Randfontein, Gauteng, tydens ŉ bakleiery met ŉ mes doodgesteek het, het sy seun Dinsdag aan die polisie oorgegee. “Die seun is in hegtenis geneem met die samewerking van sy pa, wat hom na die polisiestasie toe gebring het,” het lt.kol. Katlego Mogale, woordvoerder van die polisie, Woensdag gesê. Die 17-jarige is van moord aangekla en moet binnekort in die Westonaria-landdroshof verskyn. Maroela Media het Maandag berig Bongo Soxokashi (16) is deur die verdagte tydens ŉ bakleiery by Hoërskool Kgothalang in Bekkersdal met ŉ mes doodgesteek. Lees meer hier.